කෙසේ හෝ අප සිටින ස්ථානයට පහළින් පිහිටි දිය වැටෙන තටාකය පසු කර නැවත ඔයට බහින අටියෙන් නැවතත් මහ කැලයට ගොඩවැදුණේ ඉතා අසීරුවෙනි. කෙසේ හෝ ඔයට සමාන්තරව මාන කැලය පිහිටි හෙලේ ගැට්ට දිගේ අප ඉදිරියට ගමන් කළ ද අප සිතූ පරිදි ඔයේ පහළට යාමට කිසිදු ඉඩක් නොතිබුණි. ගැට්ට කෙමෙන් කෙමෙන් ඉදිරියට ඇදුණේ ගස්වැල් වල එල්ලී ගල් කුට්ටි මත අඩිතබා මාන පඳුරු අතරින් මාරාන්තික ගමනාන්තයක් සලස්වමිනි. මේ වන විට අප නිරායාසයෙන්ම ඔයට වඩා මීටර් 15 ක පමණ උසින් සිටින්නට වූ අතර කිසිදු විදිහකින් ඔයට බැසීමට ස්ථානයක් මෙහි නොවුණි. කාලය වේගයෙන් දිව යන අතරම අපගේ කකුල් රිදීමද වැඩි වන්නට විය. කෙණ්ඩා පෙරළීම කීපයක් ඇති වුණේ නුහුරට අඩි තැබීමට සිදු වූ හෙයිනි. එම නිසාම අප මුළුමනින්ම මාන කැලයට පිවිස ගලපිටගල සොයා ගොස් නැවතත් ආ මගින්ම පල්ලම් බැසීමට සිතා ගලපිටගල සොයා මාන කැලයට පිය නැගුවේ නාරංගොල්ල ඔයට සමුදෙමිනි.
ගලපිටිගල සොයා කැලයට පියනැගුවේ කුමන ඔයට සමුදීමෙන්ද?
නාරංගොල්ල